ཁོས་སློབ་གྲོགས་དཔོན་གྲལ་དུ་ཚུད་པ་དག་དང་བཟང་ས་མི་གྲལ་དུ་འཛུལ་བཞིན་པ་སུ་ལ་ཡང་རང་ཉིད་རྫོང་མཁར་ལ་ཡོང་འདོད་ཀྱི་འདུན་པ་དེ་བཤད་མ་མྱོང་།གཞི་རིམ་ནས་སྨྱོས་ལ་ཁད་ཀྱི་ལོ་ངོ་བཅུ་བར་ད་གཟོད་རྫོང་སློབ་གསོ་ཅུས་ཀྱི་འགོ་གཙོ་བུད་མེད་དེ་ཐོག་དང་པོར་སློབ་གྲྭ་དེར་སླེབས་པ་དང་།མོ་རང་གཟི་བརྗིད་ཀྱིས་སྟངས་སྟབས་དང་བཅས་ཐང་ལོར་ཐུགས་འཕྲད་ཀྱི་ཕྱག་འཇུ་གནང་སྒང་ལ་སློབ་མ་ཁྱི་ཐར་ཁ་ཆག་གིས་མཛེར་མ་ཁེ་གྲི་འདྲ་བ་ཞིག་གསང་སྟབས་ཀྱིས་འགོ་མའི་རླངས་འཁོར་གྱི་གཞུག་འཁོར་གཉིས་ལ་བསྟུད་མར་བརྡབས་པ་དང་སི་སྒྲ་མདེལ་འཕུར་བ་འདྲ་བ་གཉིས་གྲགས་པ་དང་མཉམ་དུ་སློབ་མ་འགའ་འུར་དིར་རེ་གཤེགས་སོང་།